《戊辰春日有怀白阳毕老公祖又赋二律时巳得请归里 其二》
明代·王在晋

闻说仓廒粟朽红，而今时事问苍穹。汉家本计先汤沐，周室人材让毕公。

河海挽输添百亿，东西兵车叹三空。圣朝上佐还思旧，指日丹书出禁中。

作者简介：明苏州府太仓人。字明初，号岵云。万历二十年进士。授中书舍人。万历末由江西布政使擢右副都御史巡抚山东，进督河道。天启二年，以兵部侍郎署部事。同年迁尚书兼右副都御史，经略辽东、蓟镇、天津、登、莱，代熊廷弼。旋改南京兵部尚书。告归。崇祯元年，官至兵部尚书。坐事削籍。有《岵云集》、《三朝辽事实录》、《越镌》。